劉九經

劉九經（），字紹周，號预吾，陝西鳳翔府郿縣人，明朝政治人物。

 生平 
萬曆十年（1582年）壬午科順天府鄉試舉人《萬曆十年壬午科順天鄉試錄》。萬曆二十年（1592年），登壬辰科三甲一百五十三名進士，吏部觀政，二十一年授直隸邢臺縣知縣，二十六年行取山東道御史，三十年巡视芦沟桥。因言事謫两淮運司知事，患病謝歸清宣統元年鉛印本《郿縣志·卷十五》：劉九經，字紹周，郿人。祖守正，善居積，拯人貧乏，折劵不責償者，蓋累千金。嚮慕詩書膠庠之業，與士大夫造請交懽。殁之日，里人罷市，縣令來會葬。父蓬。九經賦性惇篤，外樸中慧，纔就傅讀大學小注，恍然曰：「小注似解大注。」師長驚異。遇秋雨，夜讀書於屋中，屋忽傾倒，聞有人言曰：看劉進士九經得出無恙。萬歷二十年成進士，授邢臺知縣，擢山東道御史。言事謫知事，謝歸田里。九經以郿舊無志，里中無藏書，洎令邢臺始，麤裒集閱，七年以御史徵鍵關著述，采之經籍諸史百家，汎濫淫溢，成書八篇：曰地形、曰政略、曰宦蹟、曰獻實、曰僑賢凶德、曰事紀、曰異錄、曰雜考，其文彬彬有足觀者。僑賢一篇出九經子本唐撰集。本唐曰：近世文士多蹊徑相尋，不知人心各具靈明，豈皆模仿。如以字學訓釋，令與宇内物事一一符合，從此流出當成段落，何至硜硜推畏前人。本唐，字崑崙，萬歷二十八年舉人，先九經卒。九經自號北愚生。季子本祁，諸生。。

 家族 
曾祖劉秉常；祖父劉守正；父劉蓬，壽官。

参考文献

Category:劉姓
Category:眉县人
Category:明朝邢臺縣知縣
Category:明朝山東道監察御史